Rikunarita-ORG/Wikinium huggingface dataset:
# Mensévíkar

**Mensévíkar** (rússneska: меньшевики, umritað *menshevíkí*) voru rússneskir kommúnistar sem voru flokksbrot innan Sósíaldemókratíska verkalýðsflokksins. Sá flokkur klofnaði árið 1903 í tvær fylkingar: mensévíka og bolsévíka. Bolsévíkar unnu meirihluta atkvæða á flokksþinginu, þaðan kemur nafnið fyrir *mensévíkar* („minnihluti“).

Flokkur mensévíka var starfandi frá 1903 til 1921.

  *Þessi sögugrein er stubbur. Þú getur hjálpað til með því að bæta við greinina.*
# Bandaríska kvikmyndaakademían

Höfuðstöðvar Bandarísku kvikmyndaakademíunnar í Beverly Hills.
**Bandaríska kvikmyndaakademían** (enska: *Academy of Motion Picture Arts and Sciences*, skammstafað *AMPAS*) er fagfélag í bandaríska kvikmyndaiðnaðinum sem er þekktast fyrir að veita Óskarsverðlaunin árlega fyrir kvikmyndagerð. Samtökin voru upphaflega stofnuð árið 1927 til að miðla málum í atvinnudeilum bandarísku kvikmyndaveranna og starfsfólks, og til að bæta ímynd kvikmyndaiðnaðarins út á við. Fyrstu Óskarsverðlaunin voru veitt árið 1929. Í dag er stjórn samtakanna mynduð af fulltrúum fagfélaga í kvikmyndagerð. Félagar eru tæplega 10.000. Aðild er bundin við boðsfélaga. Höfuðstöðvar samtakanna eru í Beverly Hills í Kaliforníu. Þar eru meðal annars Samuel Goldwyn-kvikmyndahúsið, Pickford-miðstöðin og Fairbanks-miðstöðin. Árið 2021 stofnaði Akademían Kvikmyndasafn Bandarísku kvikmyndaakademíunnar í Los Angeles.

  *Þessi grein er stubbur. Þú getur hjálpað til með því að bæta við greinina.*